b"\n_START_ARTICLE_\nReligions indoamericanes\n_START_PARAGRAPH_\nLes Religions dels amerindis d\xe2\x80\x99Am\xc3\xa8rica, en angl\xc3\xa8s: Native American religions, s\xc3\xb3n les pr\xc3\xa0ctiques espirituals dels pobles ind\xc3\xadgenes d\xe2\x80\x99Am\xc3\xa8rica. Les seves cerim\xc3\xb2nies tradicionals poden variar amplament i estan basades en els diferents relats i creences de tribus, clans o bandes individuals. La seva teologia pot ser monoteista, politeista,, henoteista, animista, o en combinaci\xc3\xb3. Les creences tradicionals solen ser transmeses en forma d'hist\xc3\xb2ries orals, relats, al\xc2\xb7legories i principis, i es basen en l'ensenyament directe en la pr\xc3\xb2pia fam\xc3\xadlia i comunitat\n_START_SECTION_\nInformaci\xc3\xb3 general\n_START_PARAGRAPH_\nL'espiritualitat nativa precolombina  a les Am\xc3\xa8riques es va estendre sota les formes de l'animisme, el politeisme, l'\xc3\xbas de plantes per entrar en estats mentals o espirituals superiors, les danses o rituals especials, i un gran respecte pel benestar general de la tribu. Algunes d'aquestes pr\xc3\xa0ctiques continuen avui en cerim\xc3\xb2nies tribals privades._NEWLINE_Des de la d\xc3\xa8cada de 1600, l'Europa cat\xc3\xb2lica i la protestant envien missioners per convertir a les tribus americanes al cristianisme. Algunes d'aquestes conversions, en l'Am\xc3\xa8rica angl\xc3\xb2fona,  es van produir a trav\xc3\xa9s dels esfor\xc3\xa7os de cooperaci\xc3\xb3 del govern i de les esgl\xc3\xa9sies cristianes que de forma for\xc3\xa7ada van separar els nens amerindis de les seves fam\xc3\xadlies en un sistema regit pel govern/estat cristi\xc3\xa0 a trav\xc3\xa9s dels  internats pels amerindis tamb\xc3\xa9 conegut sota el nom d'\xe2\x80\x9cescoles residencials\xe2\x80\x9d, o en angl\xc3\xa8s: American Indian boarding schools o The Residential Schools on s'ensenyava  als nens nadius creences cristianes europees, els valors del corrent principal de la cultura blanca, i l'idioma angl\xc3\xa8s. Aquesta conversi\xc3\xb3 for\xc3\xa7osa i la supressi\xc3\xb3 de les lleng\xc3\xbces i cultures ind\xc3\xadgenes van continuar a trav\xc3\xa9s de la d\xc3\xa8cada de 1970. ._NEWLINE_Formant part de la supressi\xc3\xb3 per part del govern dels Estats Units de les religions ind\xc3\xadgenes tradicionals, la majoria de les formes cerimonials van ser prohibides durant m\xc3\xa9s de 80 anys per una s\xc3\xa8rie de lleis federals dels Estats Units que entre d\xe2\x80\x99altres van prohibir la Dansa del Sol (Sun dance) i la sudaci\xc3\xb3. (Sweat Lodge) .  Aquesta persecuci\xc3\xb3 governamental va continuar fins a l'any l 1978 amb l'aprovaci\xc3\xb3 de l'American Indian Religious Freedom Act (AIRFA)._NEWLINE_Alguns antrop\xc3\xb2legs no ind\xc3\xadgenes estimen que la pertinen\xc3\xa7a a religions tradicionals mer\xc3\xadndiesal segle\xc2\xa0xxI pot  ser d'aproximadament 9.000 persones . Aquesta estimaci\xc3\xb3 necess\xc3\xa0riament ha se ser m\xc3\xa9s baixa que el nombre real de practicants de les cerim\xc3\xb2nies tradicionals. Actualment alguns llocs sagrats de les religions amer\xc3\xadndies estan protegits legalment."